**บันทึกความเข้าใจด้านการฝึกปฏิบัติงาน(Internship)**

**ระหว่าง**

**มหาวิทยาลัย****สวนดุสิต**

**กับ**

**บริษัท …………………………… จำกัด (มหาชน)**

บันทึกความเข้าใจนี้ทำขึ้นระหว่าง มหาวิทยาลัยสวนดุสิตโดย .............................ตำแหน่ง ...................ตั้งอยู่เลขที่ 295 ถนนนครราชสีมา เขตดุสิต แขวงดุสิต กรุงเทพมหานคร 10300 ซึ่งต่อไปในบันทึกความเข้าใจนี้ เรียกว่า “มหาวิทยาลัย” ฝ่ายหนึ่ง กับ บริษัท ………………… จำกัด (มหาชน) โดย ……………………ตำแหน่ง ……………………………. ตั้งอยู่เลขที่ …………………………… ซึ่งต่อไปในบันทึกความเข้าใจนี้เรียกว่า “บริษัท” อีกฝ่ายหนึ่ง ทั้งสองฝ่ายมีเจตนารมณ์ร่วมกันที่จะทำบันทึกความเข้าใจ โดยมีข้อกำหนดและเงื่อนไข ดังต่อไปนี้

**๑. วัตถุประสงค์**

๑.๑ เพื่อมุ่งเพิ่มศักยภาพให้แก่บุคลากรของบริษัท

๑.๒ เพื่อเป็นแหล่งเรียนรู้ผ่านการปฏิบัติงานจริงของบุคลากรและนักศึกษา

๑.๓ บริษัทจะให้การสนับสนุนด้านการจัดการเรียนการสอนผ่านการปฏิบัติงานจริง ณ สถานประกอบการของบริษัทให้แก่อาจารย์และนักศึกษาของมหาวิทยาลัย

**๒. กรอบและแนวทางความร่วมมือ**

๒.๑ มหาวิทยาลัยจะดำเนินการจัดหลักสูตรการศึกษาของมหาวิทยาลัยให้สอดคล้องกับวัตถุประสงค์ของบันทึกความเข้าใจนี้

๒.๒ บริษัทจะส่งเสริมสนับสนุนบุคลากรให้เข้าศึกษาต่อ หรือฝึกอบรมในหลักสูตรที่สอดคล้องกับวัตถุประสงค์ของบันทึกความเข้าใจนี้

๒.๓ มหาวิทยาลัยและบริษัทจะประสานความร่วมมือพัฒนาหลักสูตรการศึกษา การวิจัย การบริการวิชาการ การพัฒนาบุคลากร สหกิจศึกษาและวิชาชีพ รวมถึงด้านการแลกเปลี่ยนเรียนรู้ เพื่อให้การจัดการศึกษาของมหาวิทยาลัยมีคุณภาพและสอดคล้องกับนโยบายของหลักสูตรการศึกษาระดับอุดมศึกษา

๒.๔ บริษัทจะให้การสนับสนุนด้านสถานที่ฝึกประสบการณ์วิชาชีพของนักศึกษาของมหาวิทยาลัย เพื่อสร้างคุณลักษณะของบัณฑิตที่พึงประสงค์ ตรงกับความต้องการของสถานประกอบการและตลาดแรงงาน

การดำเนินการตามบันทึกความเข้าใจนี้ ตลอดจนการดำเนินกิจกรรม การบริหารโครงการ ข้อมูลที่เป็นความลับ การรักษาความลับ การตีพิมพ์ผลงาน ค่าใช้จ่ายในการดำเนินการตามโครงการ ให้คณะกรรมการบริหารโครงการที่ทั้งสองฝ่ายเป็นผู้แต่งตั้งพิจารณาในรายละเอียดโครงการที่จัดขึ้นเป็นรายกรณี

**๓. ระยะเวลาความร่วมมือ**

บันทึกความเข้าใจฉบับนี้มีผลบังคับใช้เป็นระยะเวลา ..... ปี นับตั้งแต่วันที่ทั้งสองฝ่ายลงนาม หากฝ่ายใดฝ่ายหนึ่งมีความประสงค์จะยุติ เปลี่ยนแปลงแก้ไข หรือขยายระยะเวลาบันทึกความเข้าใจฉบับนี้ สามารถดำเนินการได้โดยแจ้งให้อีกฝ่ายหนึ่งทราบเป็นลายลักษณ์อักษรล่วงหน้าไม่น้อยกว่า ๓๐ วัน หากได้รับความเห็นชอบของทั้งสองฝ่ายแล้วให้ทำเป็นข้อตกลงเพิ่มเติมต่อท้ายบันทึกความเข้าใจนี้และให้ถือเป็นส่วนหนึ่งของบันทึกความเข้าใจนี้

บันทึกความเข้าใจนี้เป็นเพียงการแสดงเจตนาร่วมกันของทั้งสองฝ่ายเท่านั้น โดยไม่มีผลผูกพันทางกฎหมายหรือสร้างภาระผูกพันรวมทั้งข้อผูกมัดทางกฎหมายไม่ว่าทางตรงหรือทางอ้อม แต่ประการใด

บันทึกความเข้าใจนี้จัดทำขึ้นเป็นสองฉบับ มีข้อความถูกต้องตรงกันและทั้งสองฝ่ายได้อ่านทำความเข้าใจโดยละเอียดแล้ว จึงได้ลงลายมือชื่อไว้เป็นสำคัญและต่างฝ่ายต่างยึดถือไว้ฝ่ายละหนึ่งฉบับ

ลงนาม วันที่..............................................................

|  |  |
| --- | --- |
| ลงชื่อ  ( )    ลงชื่อ  ( ) | ลงชื่อ  ( )  ลงชื่อ  ( ) |